ઉદ્યોગસાહસિક બનવા માંગતા યુવાનો એ ધંધામાં ઝંપ પલાવતા પહેલા ધંધા અને બજારનો અનુભવ પ્રાપ્ત કરવો જોઇએ. જો તમારી પાસે ધંધાનો અનુભવ ન હોય તો જે તે ધંધા અને માર્કેટનો સર્વે કરી જરૂરી અનુભવ અને આંકડાકીય માહિતી પ્રાપ્ત કરવી જોઇએ. સર્વે કરવાથી જે તે ધંધામાં રહેલા રિસ્ક ફેક્ટર્સ, હરીફાઇ અને પડકારો અંગે વિસ્તૃત વિગતો મેળવી શકાય છે. ‘ટી પોસ્ટ’ના માધ્યમે ગુજરાતના જણીતા ઉદ્યાગસાહસિક બની ગયેલા દર્શનભાઇ ઉદ્યોગસાહસિકોને સર્વેનું મહત્વ જણાવતા કહે છે, “અમે ટી પોસ્ટની શરૂઆત કરતા પહેલા 6 મહિના સુધી માર્કેટનો સર્વે કર્યો, અમે જાણતા હતા કે ચાના બજારમાં શક્યતાઓ છે, ધંધો શરૂ કરીએ તો ઝડપથી પ્રગતિ કરીશું એની પણ અમને ખાતરી હતી છતાં પણ વર્તમાન માર્કેટની રિઆલિટી ચકાસવા માટે અમે સર્વે કર્યો, સર્વેમાં મળેલી માહિતીનો અભ્યાસ કરવાથી અમે જાણ્યું કે અમે યોગ્ય દિશામાં જઇ રહ્યા છીએ. ‘ટી પોસ્ટ’માં કેવી સુવિધાઓ આપવી, ભાવપત્રક કેવા હોવા જોઇએ, ગુજરાતના કયા શહરો અને વિસ્તારોમાં ટી પોસ્ટની બ્રાન્ચીસ ખોલી શકાય એ અંગેના સર્વે પણ અમે કર્યા.“ સર્વે કરવાથી ઉદ્યોગસાહસિકનો આત્મવિશ્વાસ વધે છે અને ભવિષ્યમાં આવનારા પડકારો અંગે પહેલેથી જ પ્લાનિંગ કરી શકાય છે.